Diari Oficial de la Generalitat Valenciana


Sumari del DOGV 3040, del 22-07-1997 (1997/8418)

ORDRE de 16 de maig de 1997, de la Conselleria de Cultura, Educació i Ciència, per la qual s'autoritza la implantació del segon cicle d'Educació Infantil al centre docent privat La Milagrosa d'Agost (Alacant).
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3040

Data del DOGV
:   22-07-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/8418


Data del document
:   16-05-1997

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 16 de maig de 1997, de la Conselleria de Cultura, Educació i Ciència, per la qual s'autoritza la implantació del segon cicle d'Educació Infantil al centre docent privat La Milagrosa d'Agost (Alacant).  
L'expedient ha sigut iniciat a instància del representant de la titularitat del centre docent privat La Milagrosa, situat al carrer de Joan XXIII, 2, d'Agost, (Alacant) amb número de codi 12998049, en sol·licitud d'autorització d'ampliació de dues unitats d'Educació Preescolar, a fi d'impartir el segon cicle complet d'Educació Infantil.  
L'expedient ha sigut tramés per la Direcció Territorial de València, la qual, a la vista dels informes favorables de la Unitat Tècnica de Construccions i de la Inspecció Educativa, eleva proposta igualment favorable a la sol·licitud.  
L'Ordre Ministerial de 13 de març de 1974 (BOE de 6 de maig de 1974), va concedir al centre la classificació definitiva en el nivell d'Educació Preescolar amb 1 unitat de pàrvuls i 40 llocs escolars de capacitat.  
Atés que el centre amb l'ampliació sol·licitada podrà impartir el segon cicle complet d'Educació Infantil, en compliment d'allò establit en la disposició transitòria cinquena, punt 3, del Reial Decret 1.004/1991, de 14 de juny.  
Atés que encara que la disposició transitòria tercera, punt 1, del Reial Decret 1.004/1991, entén autoritzats per a impartir el segon cicle d'Educació Infantil els centres privats d'Educació Preescolar, amb classificació definitiva a l'entrada en vigor de l'esmentat Reial Decret, no eximeix els esmentats centres de la seua obligació d'adaptar-se a allò previst en el seu articulat sobre nombre de llocs escolars, relació professor/alumne, atenent el màxim de 25 llocs escolars o, si s'escau, el que hi corresponga segons les instal·lacions presentades.  
Vists la Llei Orgànica 8/1985, de 3 de juliol, (BOE de 4 de juliol), Reguladora del Dret a l'Educació; el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris; l'Ordre de 17 de juny de 1992 (DOGV de 16 de juliol), de la Conselleria de Cultura, Educació i Ciència, que regula la implantació gradual del segon cicle de l'Educació Infantil a la Comunitat Valenciana, i el Reial Decret 332/1992, de 3 d'abril (BOE de 9 d'abril) sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar el centre docent privat La Milagrosa, situat al carrer de Joan XXIII, 2, d'Agost, (Alacant) amb número de codi 57044294, la titularitat del qual correspon a la Parròquia San Pedro Apóstol (Bisbat Orihuela-Alacant), la implantació del segon cicle complet d'Educació Infantil, amb la qual cosa el centre quedarà configurat amb 3 unitats d'Educació Infantil II cicle i 67 llocs escolars de capacitat. L'esmentada autorització està condicionada a l'aprovació, per la Direcció Territorial, amb l'informe previ de la Inspecció Educativa, de la titulació del professor/a que el titular del centre aporta.  
Segon  
Modificar la denominació genèrica de l'esmentat centre d'Educació Preescolar que passarà a anomenar-se Centre d'Educació Infantil, segon cicle.  
DISPOSICIÓ ADDICIONAL  
Aquesta autorització donarà lloc a las corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
Aquesta ordre entrarà en vigor a l'inici del curs acadèmic 1996/97.  
Contra aquesta ordre, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà a la data de la publicació d'aquesta ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller d'Educació i Ciència, tal com ho exigeix l'article 110.3 de la Llei 30/1992.  
València, 16 de maig de 1997  
El conseller de Cultura, Educació i Ciència,  
FRANCISCO E. CAMPS ORTIZ